Nú fyrir stundu voru veitt verðlaun í fimm flokkum Jólapeysunnar í Hörpu . Viðburðurinn markaði hápunkt áheitasöfnunar Barnaheilla og voru veitt verðlaun fyrir fallegustu og ljótustu peysuna , frumlegustu peysuna , bestu glamúrpeysuna og bestu nördapeysuna . Guðbergur Garðarsson , eða Beggi , var formaður dómnefndar og tilkynnti um verðlaunin , en auk hans sátu í dómnefnd Pacas Inacio , Ylfa Úlfsdóttir Grönvold , fatahönnuður og ungmennin Andri Snær Egilsson og Berglind Egilsdóttir . Hér á eftir er listi um verðlaunahafa með rökstuðningi dómnefndar : Einstaklega falleg peysa framleidd af smekkvísi auk þess sem góður hugur skín í gegn og lýsir stemningu , hópefli , frumleika og hvatningu til að leggja góðu málefni lið . Peysa sem allir gætu verið stoltir af að klæðast . Margrét Helgadóttir - Ljótasta peysan Stílhrein , einföld , en einstaklega ljót peysa sem minnir á dimmiteringu menntaskólanema . Ljótleikinn felst einna helst í efni og einfaldleika . ” Hér er frumlegt jólasveinamynstur unnið fyrir börn , í anda samtakanna . Þetta er gott fordæmi fyrir þá sem vilja hanna sjálfir sitt eigið mynstur og prjóna frumlega , fallega og skemmtilega jólapeysu . Mitt í öllum glamúrnum stendur gleði og glens upp úr og stemningin í kringum peysurnar . Það yrði alls staðar tekið eftir þessum verðugu jólapeysufulltrúm . Þær kæmust þó líklega ekki á séns því það er of mikið að gerast í ljósunum . Algjörlega frábært framtak . Hér er frumleiki , frumkvæði , kærleikur og ótrúleg vinna sem liggur að baki einstaklega nördalegum jólapeysum . Stemningin í ljósmyndunum er einnig afar jólaleg og skemmtileg . Jólapeysan er fjáröflunarátak Barnaheilla – Save the Children á Íslandi , en á áheitavefnum jolapeysan.is er hægt að heita á peysur eða einstaklinga . Söfnunin stendur til áramóta en einnig er hægt að styðja starf samtakanna með því að senda sms með textanum „ jol “ í síma 903 1510 / 20 / 50 fyrir 1.000 , 2.000 eða 5.000 krónur . Hluti söfnunarinnar rennur til verkefnis sem Barnaheill vinna nú að og snýr að barnafátækt á Íslandi og vitundarvakningu um stöðu barna sem búa við fátækt og félagslega einangrun . Samtökin telja óásættanlegt að nokkurt barn þurfi að búa við fátækt hér á landi og að samstillt átak sé nauðsynlegt til að bæta stöðu þeirra tæplega níu þúsund barna